# data[].attributes.body
SE VIDIMO V ŠOLI!

Do takrat pa razmislite o zgornji fotki!

Janja

# data[].attributes.body
POLITIČNI SISTEMI SKOZI ČAS

Letos smo pri etiki spoznali in primerjali dva politična sistema - demokracijo in totalitarizem - nekaj pa ste jih spoznali tudi  že pri zgodovini.

Ta teden se boste seznanili s kratkim pregledom političnih sistemov skozi čas. Ogledali si boste oddajo TV SLO Hlodokracija, ki je del izobraževalne serije za otroke in mlade Aktivatorji. V letošnjem letu ste že lahko opazili, da ima javna RTV zelo kakovosten izobraževalno-dokumentarni program za mlade - poslužujte se ga.

NALOGA:
1. Oglej si oddajo Hlodokracija.
2. Na poljuben način (miselni vzorec, po točkah ... kot ti ustreza) poimenuj vse oblike političnih sistemov, ki so predstavljeni v dokumentarcu, ter k vsakemu pripiši stavek ali dva ali več.
3. Odgovori na vprašanja:
Če bi lahko izbral/-a sam/-a, kateri politični sistem bi izbral/-a za svojo državo? Zakaj?
4. Svoje delo mi pošlji na janja.pavlic@8talcev.si.

# data[].attributes.body
NOVI SOSEDJE - BEGUNEC V SLOVENIJI

Pozdravljeni,

verjetno se še marsikdo med vami spomni begunske krize, ki je leta 2015 prišla tudi do Logatca. Ker je tukaj azilni dom, smo bili (in smo še) v dogajanje vpeti tudi na šoli. Morda ste tudi vi vsaj nekaj časa v svojem razredu imeli katerega izmed begunskih otrok iz azilnega doma, ali pa ste vsaj kdaj kakšno begunsko družino srečali na ulici.
Upam, da ste takrat gledali človeka, ne begunca.

Tokrat si boste pogledali dokumentarec o tujcih-beguncih v Sloveniji. Dokumentarec vsebuje tudi poglede odraslih ljudi na begunstvo. Zato lahko povabite tudi svoje starše, da si ga ogledate skupaj in se nato pogovorite o videnem.

NALOGA:

Poglej si dokumentarec Novi sosedje.

Odgovori na vprašanja:

1. Ali poznaš koga, ki je v Slovenijo prišel kot begunec?

2. Kdo so begunci?

3. Zakaj so morali zapustiti svoj dom? Od kod so prišli?

4. Ali sedaj živijo boljše ali slabše kot doma?

5. Kaj najbolj pogrešajo?

6. Se želijo vrniti domov?

7. Imajo težave s slovenščino? Kako so se je naučili?

8. Kako so jih sprejeli ljudje v Sloveniji?

9. Ali so možnosti in meje njihove svobode drugačne od tvoje?

10. Se lahko šolajo, odrasli hodijo v službo?

11. Kakšni se ti zdijo? So takšni kot mi, so zelo drugačni?

12. Kaj se ti je pri dokumentarnem filmu  najbolj vtisnilo v spomin?

Svoj zapis mi pošlji na janja.pavlic@8talcev.si.

# data[].attributes.body
SREDSTVA ZA DELOVANJE DRŽAVE

Koronavirus nas je pripeljal tudi k razmisleku o porabi denarja. Mnogi posamezniki so ostali brez služb, drugi bili poslani na čakanje, zdravstvo je moralo zagotoviti finančna sredstva za nabavo zaščitne opreme, testov itd. Za vse to je finančna sredstva morala zagotoviti država.
Se kdaj vprašaš, od kod jih dobi in za kaj vse jih v resnici porabi? Danes si bomo pogledali prav to.

Pripet imaš učno-delovni list z razlago snovi.
Natančno si preberi vsebino in reši 1. ter 2. nalogo. Če imaš možnost, ga natisni in zalepi v zvezek, če ne, v zvezek reši 1. in 2. nalogo.
Svoje zapise mi pošlji na janja.pavlic@8talcev.si

# data[].attributes.body
EVROPSKA UNIJA - PONOVITEV SNOVI

Pozdravljeni, državljani Evropske unije!

Ta teden boste ponovili snov, ki smo jo predelali tik pred zaprtjem šol - Evropska unija. Tematika sovpada tudi s praznikom, ki ga EU praznuje 9. maja - dan Evrope.
Pri reševanju si pomagaj z učbenikom, zapiski v zvezku in s svetovnim spletom.
Svoje zapise mi pošlji na janja.pavlic@8talcev.si

Naloga:

1. Reši priložena delovna lista. Če imaš možnost, si ju natisni, reši in prilepi v zvezek. V nasprotnem primeru v zvezek zapiši odgovore v celih povedih.

2. Poišči podatke in zapiši vsaj 3 stavke o 9. maju - dnevu Evrope.

3. Izberi si eno od priredb evropske himne - Ode radosti - se udobno namesti in jo poslušaj.

# data[].attributes.body
DEMOKRACIJA OD BLIZU - PREVERJANJE (PONOVITEV SNOVI)

Živ'jo,

tokrat boste ponovili predelano snov - tako tisto v preteklih mesecih v šoli, kot tisto doma. Prav tako boste raziskali, katera dva praznika bomo praznovali med prvomajskimi počitnicami.

1.
Rešili boste dva kviza. Sami se odločite, na kak način. Lahko najprej preberete predelano snov v učbeniku in zvezku, lahko zapiske uporabljate ob reševanju kvizov, lahko pa najprej rešite kviza, nato pa v zapiskih preverite, kaj vam ni šlo.

Povezava do kvizov:
1. kviz
2. kviz

Kako vem, da ste rešili? Naredite fotko ekrana ali posnetek zaslona svojega rezultata in mi pošljite na janja.pavlic@8talcev.si. Če imaš kako vprašanje, sem na voljo na istem naslovu.

2.
V naslednjem tednu, ko bodo prvomajske počitnice, bomo Slovenci obeležili dva praznika, in sicer 27. april. in 1. maj.  Zapiši v zvezek, zakaj sta praznika, kaj obeležujemo in kako ju poimenujemo.

27. 4.

Dan upora proti okupatorju

1. 5. in 2. 5.

Praznik dela

Tudi ta zapis mi poslikaj in pošlji na e-naslov.

# data[].attributes.body
CIVILNA ZAŠČITA

Pozdravljeni, aktivni državljani.

V tem tednu bomo spet aktualizirali našo snov. Pogledali si bomo delovanje civilne zaščite. Pri DKE smo že spoznali, kako pomembno je, da je vsak državljan aktiven državljan. Želim si, da bi bil/-a tudi ti.

Tudi tokrat mi svoje zapise pošlji na janja.pavlic@8talcev.si
--------------------------------------------------------------------------------
Nekateri ljudje se povežejo tako, da delujejo v dobro svoje države ali/in lokalne skupnosti. Poglejmo si to na primeru CIVILNE ZAŠČITE.

1.  Natančno si preberi vsebino spodnje slike. V zvezek zapiši naslov CIVILNA ZAŠČITA in zapiši kratek povzetek prebranega v zvezek (kaj je CZ, čemu je namenjena, kaj počne, na katerih področjih deluje, kdo so člani, kako je organizirana, kdo jo ustanovi ...).

2. S pomočjo raziskovanja spletnih virov razišči, kako deluje CZ v Logatcu. Vira v pomoč ti naj bosta:

Občina Logatec - Zaščita, reševanje in pomoč

Civilna zaščita Logatec (dostopno tudi brez prijave v FB)

V zvezek zapiši:

Kdo je poveljnik CZ Logatec?

S katerimi nalogami se je CZ Logatec ukvarja pred korono?

Katere so glavne naloge CZ Logatec v "korona času"?

3. BONUS naloga za tiste, ki se vam še da:

Katere naravne nesreče so v zadnjih letih prizadele Slovenijo in svet?

Zakaj so v nekaterih delih sveta posledice naravnih nesreč vidne še dolgo, drugod pa hitro odpravljene?

Katere organizacije v Sloveniji pomagajo ljudem ob naravnih nesrečah?

Katere akcije so bile v zadnjem času izpeljane v Sloveniji z namenom pomoči ljudem v stiski (bodisi zaradi naravnih in drugih nesreč?

# data[].attributes.body
LOKALNA SAMOUPRAVA

Pozdravljeni, učenci.

Kako ste? Vam je prejšnja naloga vzela veliko časa in volje? Da vidim, kako in kaj delate, mi svoje izdelke pošiljajte na janja.pavlic@8talcev.si.

V teh dneh ste v medijih lahko opazili, da se s trenutno situacijo ukvarjajo tudi župani slovenskih občin. Tako boste danes malo bolj podrobno raziskali LOKALNO SAMOUPRAVO.

Nekaj podatkov najdeš v učbeniku na str. 36.

V veliko pomoč pri raziskovanju ti bodo naslendje spletne strani:

- Skupnost občin,

- Lokalna samouprava,

- Ustava RS (čl. 138 - 144) in

- Občina Logatec.

Naloge:

1. V zvezek zapiši naslov LOKALNA SAMOUPRAVA.

2. S pomočjo zgoraj naštetih spletnih strani odgovori na vprašanja:

Kaj je lokalna samouprava?

Kaj je občina?

Naštej organe občine. Kakšne so njihove funkcije?

Katere so osnovne naloge vsake občine?

3. Poišči nekaj zanimivosti o slovenskih občinah:

Koliko občin je v Sloveniji?

Koliko od tega je mestnih občin?

Katera je najmlajša slovenska občina in katerega leta je bila ustanovljena?

Občina z najmanjšo površino ozemlja meri 7 km². Katera občina je to? V katero slovensko pokrajino spada?

Katera občina ima največjo površino ozemlja?

Poišči občino z najmanjšim številom prebivalcev. Katera je in koliko prebivalcev ima?

4. Za občino, v kateri živiš, izpolni naslednje podatke:

Ime občine:
Leto ustanovitve:
Število prebivalcev:
Velikost:
Število krajevnih skupnosti in njihova imena:
Župan:
Podžupan:
Število občinskih svetnikov:
Občinski praznik:
Nariši grb in zastavo:

5. Če se komu še da kaj razmišljat:

Ima po tvojem mnenju Slovenija premalo ali preveč občin? Pojasni svoj odgovor.

6. Da spoznaš svojo občino:

Enkrat v teh dneh pojdi na dolg sprehod in občuduj naravne ter kulturne znamenitosti Logatca.

Prijeten teden ti želim. In ostani doma!

Janja

# data[].attributes.body
MEDIJI V SODOBNI DRUŽBI

Učenci, pozdravljeni. Kot ste že ugotovili, bo pouk v naslednjih dneh nekoliko drugačen. Pri DKE se bom potrudila, da bo vse, kar boste delali, aktualizirano in povezano s trenutnim dogajanjem doma in po svetu. Za vsa morebitna vprašanja (ali samo lepe pozdrave) sem vam na voljo na janja.pavlic@8talcev.si.

Tema tega tedna so MEDIJI V SODOBNI DRUŽBI

1. V preteklih dveh urah smo spoznali zakonodajno, izvršilno in sodno vejo oblasti. V učbeniku na str. 34 si preberi besedilo, ki govori o medsebojnem nadzoru vej oblasti in o tem, da državljani nadziramo državne organe s pomočjo medijev, ki s svojim informiranjem sooblikujejo javno mnenje.

2. V teh dneh potekajo zanimivi boji med izvršilno vejo oblasti in t. i. četrto vejo oblasti oz. mediji:

Slovenska vlada je v petek, 20. 3. 2020, omejila dostop novinarjev do tiskovnih konferenc vlade. To pomeni, da morajo novinarji svoja vprašanja o covid-19 vladi vnaprej poslati po e-pošti, na tiskovni konferenci ne smejo biti prisotni, voditelji slovenske države pa glede na prejeta vprašanja samo podajo svoje odgovore.

Predsednik vlade je javno okrcal novinarje javne RTV Slovenija z besedami, ki jih najdeš na fotografiji, ki prikazuje njegov Twiter profil.

Novinarji so proti takšnemu ravnanju ostro protestirali: Napadi na javni servis so nesprejemljivi

3. Glede na informacije, ki si jih dobil iz učbenika in podatkov iz prejšnje točke, odgovori na vprašanja. Odgovore zapiši v zvezek pod naslov MEDIJI V SODOBNI DRUŽBI.

Zakaj je pomembno, da so informacije, ji jih mediji posredujejo, preverjene in resnične?

Kako mediji varujejo človekove pravice?

Zapiši, katere medije spremljaš.

Na podlagi medijev, ki jih spremljaš, zapiši, s katerimi aktualnimi stvarmi se trenutno ukvarja slovenska vlada.

Zapiši ime in priimek predsednika slovenske vlade.

Medije včasih označujemo z izrazoma “pes čuvaj demokracije” in “četrta veja oblasi”. Razloži, zakaj.

Lepo se imejte in bodite kritični.